रामकुमार ने पहले सेट के छठे गेम में ब्रेक प्वाइंट लेकर यह सेट अपने नाम किया. भारतीय खिलाड़ी के रिटर्न शानदार थे और उन्होंने जल्द ही 5-2 से बढ़त हासिल कर ली. दाजरे ने नौवें गेम में बैकहैंड लगाया, जिससे रामकुमार ने मैच में 1-0 से बढ़त बना ली. रामकुमार दूसरे सेट में कई बार नेट पर आए और उन्होंने कुछ अंक भी जीते. दाजरे ने हालांकि गलतियां कम की और फिर 3-2 की बढ़त बना ली. रामकुमार 4-5 के स्कोर पर सर्विस कर रहे लेकिन उनका बैकहैंड नेट पर लग गया, जिससे दाजरे को दो सेट प्वाइंट मिले. ऐसे मौके पर रामकुमार को अच्छी सर्विस करने की जरूरत थी लेकिन वह डबल फॉल्‍ट कर बैठे.